《和徐之才宿孔溪亭驿早行》
宋代·冯山

孔忧宁煖席，刘髀不禁鞍。夜永无归梦，山深正苦寒。

行钲催早发，晨鼎荐芳酸。谁识驱驰意，忧民万事端。

作者简介：宋普州安岳人，字允南。初名献能。时称鸿硕先生。嘉祐二年进士。熙宁末，为秘书丞、通判梓州。邓绾荐为台官，不就，退居二十年。后范祖禹荐于朝，官终祠部郎中。有《春秋通解》、《冯安岳集》。